open-index/open-wikipedia-markdown huggingface dataset:
Jaku Remun

**Jaku Remun**, tauka **Milikin**, nya siti takang ari jaku Ibanik ke dikena ba Borneo.

## Agih kandang menua
Jaku tu dikena kira-kira 3600 iku peranak pelilih menua Sarawak.

Jaku Remun nya dialek jaku Iban-Remun ti keterubah di sitak Borneo, lalu kelebih agi di pelilih menua Sarawak. Taja pan 88% sebaka enggau jaku Iban, orang ti bejaku Remun madahka jaku nya mudah dipelalaika ari pemereti ati orang luar, indah orang ti bejaku Iban. Remun nyau deka punas, laban orang ke bejaku iya nyau belubah-lubah ngalih ngagai bejaku Iban.

## Leka Jaku

*Frasa chunto dalam jaku Remun enggau jaku Iban:
** –  
** – 

## Banding Jaku

## Kereban sanding

## Laman web ke bukai
*
Jaku Rusia

**Jaku Rusia** (русский язык, *russkiy yazyk*) nya siti jaku pampang jaku Slavik Timur, ke mayuh dikena ba menua Rusia. Tu jaku asal bansa Rusia ke disengkaum dalam sebilik jaku Indo-Eropah. Iya nya siti ari empat jaku Slavik Timur ti agi idup, lalu sebagi ari jaku Balto-Slavik ti besai agi. Jaku tu jaku resmi *de facto* enggau *de jure* Serakup Soviet. Jaku Rusia mengkang nyadi jaku rasmi di menua ti kala di baruh Serakup Soviet baka Rusia, Belarus, Kazakhstan, Kyrgyzstan, enggau Tajikistan, lalu agi suah dikena nyadi jaku ti dikena di Ukraine, Moldova, Caucasus, Asia Tengah, lalu ba tikas ti mit agi di nengeri Baltik enggau Israel.

## Nota


## Kereban sanding
Jaku Semai

**Semai** () nya siti jaku ari raban jaku Austroasiatik ke dikena ba Malaysia Barat. Jaku tu dikena sepemayuh 60,438 iku orang bansa Semai. Iya siti ari sekeda jaku-jaku Asli ti enda punas, lalu indah bisi 2,000 iku orang ti ngena jaku tunggal. Diatu iya dikena 3 raban besai; Semai Utara, Semai Tengah enggau Semai Selatan.

## Fonologi
Siti aspek ti tampak ba fonologi Semai iya nya pola reduplikasyen ekspresif iya ti enda teratur bendar, ngayanka salin ti enda begembar ari semina tisi pelasar reduplikan, lalu enggau nya nempa suku kata mit.

### Urup vokal

### Urup konsonan

## Chunto leka jaku
Chunto leka jaku dalam jaku Semai iya nya:

## Budaya tebilang
* *Asli* (2017), siti filem ti diarahka David Liew, ngenang pasal siku nembiak indu dua bansa ba jalai deka nemu pesaka budaya iya, nya filem ti keterubah ngena jaku Semai dalam 50% dialog iya.

## Kereban sanding

## Bacha ke silik agi

*Diffloth, Gerard.  1976a.  Minor-Syllable Vocalism in Senoic Languages.  In Philip N. Lenner, Laurence C. Thompson, and Stanley Starosta (eds.), *Austroasiatic Studies, Part I*, 229–247.  Honolulu: The University of Hawaii Press.
*Diffloth, Gerard.  1976b.  Expressives in Semai.  In Philip N. Lenner, Laurence C. Thompson, and Stanley Starosta (eds.), *Austroasiatic Studies, Part I*, 249–264.  Honolulu: The University of Hawaii Press.
*Hendricks, Sean.  2001.  Bare-Consonant Reduplication Without Prosodic Templates: Expressive Reduplication in Semai.  *Journal of East Asian Linguistics* 10: 287–306.
*Phillips, Timothy C. 2013. Linguistic Comparison of Semai Dialects. SIL Electronic Survey Reports 2013-010: 1–111.

## Laman web ke bukai
* http://projekt.ht.lu.se/rwaai RWAAI (Repository and Workspace for Austroasiatic Intangible Heritage)
* Semai in RWAAI Digital Archive
* Semai dictionary of SIL International – online version accessible from Webonary.org
Jaku Poland

**Jaku Poland** () nya jaku Slav Timur dalam pampang Lechitik dalam sebilik jaku Indo-Eropah ti ditulis dalam urup Roman. Jaku tu dikena ba menua Poland lalu nyadi jaku resmi menua nya, seraya dikena diaspora orang Poland ba serata dunya. Dalam taun 2024, bisi urung 39.7 juta orang ke ngena jaku tu. Iya ba penuduk keenam pemadu mayuh dikena entara jaku Serakup Eropah. 

## Kereban sanding
Jaku Portugis

**Jaku Portugis** (Jaku Portugis: português tauka nama penuh jaku tu, ) nya siti jaku ari takang jaku-jaku Roman Barat ari jaku-jaku Indo-Eropah datai ari Semenanjung Iberia ba Eropah. Jaku tu nyadi jaku resmi ba menua Portugal, Brazil, Cape Verde, Angola, Mozambique, Guinea-Bissau enggau São Tomé enggau Príncipe, lalu ngembuan status jaku resmi kedua ba Timor Leste, Equatorial Guinea, enggau Makau. Orang tauka menua pejaku Portugis dikelala enggau nama **[[Lusofon]]** (). Asil ari pengawa ngerembai maya jeman kolonial, penatai budaya orang ke bejaku Portugis mega bisi ditemu di serata dunya. Jaku Portugis nya sebagi ari raban Ibero-Roman ti berevolusyen ari sekeda dialek Latin Vulgar ba Perintah Galicia abad tengah enggau County Portugal, lalu udah nyimpan sekeda fonologi Celtik.

## Penerang
Jaku Sepanyol

**Jaku Sepanyol** (español) tauka **Jaku Kastil **(castellano) nya sebengkah jaku Roman ari jaku-jaku Indo-Eropah ke udah berevolusi ari jaku Latin Vulgar ti dikena ba Semenanjung Iberia ba Eropah. Diatu, iya nya jaku global enggau urung 500 juta iku orang ke ngena jaku tu, kelebih agi ba benua Amerika enggau Sepanyol, lalu urung 600 juta iku lebuh nyengkaum orang ke ngena jaku tu nyadi jaku kedua. Jaku Sepanyol nyadi jaku rasmi 20 bengkah menua, pia mega siti ari enam jaku resmi Gerempung Bansa Beserakup. Jaku Sepanyol nyadi jaku asal kedua pemadu mayuh dikena ba dunya pengudah jaku China Mandarin.; jaku keempat pemadu mayuh dikena ba dunya tu sepengudah jaku Inggeris, jaku China Mandarin, enggau jaku Hindustani (Hindi-Urdu); enggau jaku Roman ti pemadu mayuh dikena ba dunya. Menua ke pemadu mayuh orang ke ngena jaku asal iya nya Mexico.

## Kereban sanding
Jaku Sunda

**Jaku Sunda**  (Jaku Sunda: *basa Sunda*, sebut jaku: [basa sunda]; Urup Sunda: ᮘᮞ ᮞᮥᮔ᮪ᮓ; Pegon: بَاسَا سُوْندَا) dikena urung 42 juta orang sereta siti ari sebilik jaku Austronesia. Nyegenda enggau sejarah adat iya, jaku Sunda mayuh dikena ba provinsi Jawa Barat, mayuh endur ba menua Banten, sereta nyampau Kali Pemali (Cipamali) ba menua Brebes, Jawa Tengah.
Jaku Tamil

**Jaku Tamil** (தமிழ், Tamiḻ, disebut [t̪amiɻ] l) nya jaku asal Dravidian ti dikena orang Tamil di Asia Selatan. Jaku Tamil nya jaku rasmi negeri India Tamil Nadu enggau kandang menua gerempung Puducherry, enggau menua-menua baka Sri Lanka enggau Singapura. Jaku Tamil mega dikena raban minoriti ke signifikan ba empat buah negeri India Selatan ke bukai iya nya Kerala, Karnataka, Andhra Pradesh enggau Telangana, enggau Menua Beserakup Pulau Andaman enggau Nicobar. Jaku tu mega dikena bala diaspora Tamil ke ditemu ba mayuh menua, nyengkaum Malaysia, Myanmar, Afrika Selatan, United Kingdom, Amerika Serikat, Kanada, Australia, New Zealand, Emiriah Arab Berserakup, Arab Saudi, Peranchis, Jereman, Itali, Indonesia, enggau Mauritius. Jaku Tamil mega dikena asal bansa Moor Sri Lanka. Siti ari 22 jaku ke udah ditetapka dalam Konstitusyen India, jaku Tamil keterubah iya diklasifikasyenka nyadi jaku klasik India.

## Kereban sanding
Jaku Teochew

**Jaku Chaoshan** tauka **Jaku Teo-Swa** enggau **Diê⁵ ziu¹ uê⁷**(Jaku Teo-swa: 潮汕話) nya siti ari jaku raban Sino-Tibet ti dikena orang Teochew ari begian Guangdong, China. Jaku Teochew mega dikena diaspora Teochew sereta ba luar China baka ba Hong Kong, Makau, Vietnam, Malaysia, Singapura, Amerika Serikat, Kemboja, Thailand enggau Indonesia. Jaku tu bisi pemayuh 1.4 juta orang ti landik bejaku. Teo-Swa ( Jaku Teo-chew 潮州 ka Jaku Swa-tow 汕头) 

## Chunto leka jaku

## Penyanding
Jaku Thai

**Jaku Thai** ianya siti jaku ari raban jaku Tai dalam sebilik jaku Kra-Dai ti dikena orang Thailand enggau orang Cina-Thailand. Jaku nya siti-siti jaku resmi ba Thailand

## Kereban sanding
Jaku Tausug

**Jaku Tausūg** ( ; ) iya nya jaku Austronesia ti dikena bansa Tausūg ba provinsi Sulu di Filipina enggau ba kandang menua timur nengeri Sabah, Malaysia sereta mega di Kabupaten Nunukan, provinsi Kalimantan Utara, Indonesia. Jaku tu mayuh dikena ba Kepulauan Sulu (Sulu, Tawi-Tawi, enggau Basilan), Semenanjung Zamboanga (Zamboanga del Norte, Zamboanga Sibugay, Zamboanga del Sur, enggau Bandaraya Zamboanga), selatan Palawan, Malaysia (timur Sabah) enggau Indonesia ( Kabupaten Nunukan, Kalimantan Utara).

## Malin
Jaku Temuan

**Jaku Temuan** (Temuan: , , , , ) nya siti jaku Malayik (pampang ari jaku Austronesia) ke dikena bansa Temuan, siti pampang ari Orang Asli ke ulih ditemu ba negeri Selangor, Pahang, Johor, Melaka enggau Negeri Sembilan. Jaku Temuan nya jaku kediri tang ngembuan tikas pemereti ati enggau jaku Melayu. Iya ditulis ngena urup Latin, tang nadai ortografi standard udah digaga.

Chunto leka jaku dalam jaku Temuan:

## Dialek
Temuan dibagi ngagai dua bengkah dialek besai iya nya Belandas enggau Mantra ti bebida tebal agi ari sukut fonologi enggau nyentuk ngagai sekeda leka jaku tang agi ulih diperetika pangan diri.

***Banding entara dialek Belandas enggau Mantra:***

Sampel dialek *Temuan Belandas* –  ('iya'),  ('aja'),  ('kitai'),  (pengujung partikel jaku).

Sampel dialek *Temuan Mantra* –  ('iya'),  ('aja'),  ('kitai'),  (pengujung partikel jaku).

## Nota

## Link luar
*Temuan Web Page Orang Asli Temuan Webpage
* http://projekt.ht.lu.se/rwaai RWAAI (Repository and Workspace for Austroasiatic Intangible Heritage)
* Temuan in RWAAI Digital Archive
Jaku Turki

**Jaku Turki** () nya jaku ke pemadu mayuh dikena dalam sebilik jaku-jaku Turkik, enggau pemayuh 90 ngagai 100 juta orang ke ngena jaku tu. Jaku tu jaku nasional menua Turki enggau Cyprus. Raban bansa Turki ke signifikan mega bisi diau ba Jereman, Austria, Bulgaria, Macedonia Utara, Gerika, endur bukai ba Eropah, Kaukasus Selatan, enggau sekeda endur ba Asia Tengah, Iraq enggau Siria. Jaku Turki nyadi jaku ke-18 pemadu mayuh dikena ba dunya.

## Nota


## Kereban sanding
Jaku Yonaguni

**Jaku Yonaguni** tauka **Jaku Dunan** enggau **Dunanmunui** (Jaku Yonaguni: **どぅなんむぬい**) nya siti ari jaku raban Japonik ti dikena orang Ryukyu ari begian Pulau Yonaguni, Okinawa. Jaku tu bisi pemayuh 400 orang ti landik bejaku.

## Chunto leka jaku

## Kereban sanding
Jaku Zhuang

**Jaku Zhuang** (tauka Jaku Cuengh,  Jaku Zhuang: **Vahcuengh / 話僮**) nya siti ari jaku raban Tai-Kadai ti dikena orang Zhuang ari begian Guangxi, China enggau Vietnam. Jaku nya siti-siti jaku resmi ba Guangxi. Jaku tu bisi pemayuh 20 juta orang ti landik bejaku.

## Teks chunto
***Urup Latin**

***Sawndip**

***[[Jaku Iban]]**

## Kereban sanding
Jaku Vietnam

**Jaku Vietnam** () nya jaku dalam kategori perugan jaku Vietik dalam sebilik jaku Austroasiatik, ke mayuh dikena ba Vietnam alai jaku tu nyadi jaku resmi enggau jaku nasional. Jaku tu dikena urung 85 juta orang, mayuh kali lipat ari semua bansa jaku baruh sebilik Austroasiatik dipegulaika. Jaku tu jaku asal bansa Vietnam (tauka bansa Kinh), sereta jaku indu tauka jaku kedua ungkup mayuh macham bansa bukai ba Vietnam, lalu mengkang dikena diaspora Vietnam ba serata dunya.

## Kereban sanding
Jaku Wu

**Jaku Wu** (吳語，Jaku Shanghai: 
/ɦu˨ ȵy˦/; Jaku Suzhou: /ɦɜʊ˨˦ ȵy˧˩/) nya siti ari jaku raban Sino-Tibet ti dikena orang Wu ari begian Shanghai enggau Zhejiang enggau Jiangsu. Jaku Wu mega dikena diaspora Wu ba begian bukai ba China, baka ba Sichuan, Anhui, Chongqing, Jiangxi, Guizhou enggau Fujian; sereta ba luar China baka ba New Zealand, Amerika Serikat, Kanada enggau Australia. Jaku tu bisi pemayuh 80 juta orang ti landik bejaku.

## Penyanding
James Arthur

**James Andrew Arthur** (ada 2 Mac 1988) siku penyanyi enggau penulis lagu ari menua England. Iya nyadi tebilang pengudah iya menang ba siri kesembilan The X Factor maya taun 2012. Single keterubah iya, cover lagu Shontelle "Impossible", dikeluarka Syco Music pengudah final nya, lalu keterubah iya ba lumur satu ba Charta Single UK. Kenyau ari nya, iya udah nyual lebih 2.5 juta salin di serata dunya, nyadika iya single pemenang ti pemadu mujur dalam sejarah charta nya.

## Kereban sanding
James Brooke

**Sir James Brooke, Rajah Sarawak** (29 April 1803 – 11 June 1868) ianya siti soldadu British ti nirika Raj Sarawak ba Borneo. Iya nyadi Rajah Putih Sarawak ti keterubah ari taun 1841 nyentukka pemati iya maya 1868.

James Brooke udah ada enggau dikemesaika ba menua Kompeni British India Timur ba India. Sepengudah nembuka pelajar iya ba England, iya begawa ba Bengal Army. Iya udah ditelihka alu maduka pengawa iya maya nya. Iya lalu meli siti kapal lalu belayar ngagai Borneo. Dia, iya nulung Sultan Brunei matahka pengelaban ba Sarawak, lalu nyadi pemerintah Sarawak.

## Penyanding
James Jemut Masing

Tan Sri Datuk Amar Dr. **James Jemut Masing** (5 Mach 1949 – 31 Oktober 2021) iya nya siku kaban politik Malaysia ke kala nyadi Sapit Kepala Menteri, Menteri Infrastruktur enggau Pemansang Palan Penyangkai Kapal Negeri Sarawak ari baruh Kepala Menteri Adenan Satem enggau Abang Johari Openg sereta kaban Aum Kunsil Negeri Sarawak (MLA) ungkup sitak Baleh ari Mei 2016, Januari 2017 enggau December 1983 nyentukka pemidang iya maya Oktober 2021. 

Iya kaban Parti Bansa Dayak Sarawak (PBDS) lalu udah nya Parti Rayat Sarawak (PRS), siti parti komponen Gempung Parti Sarawak (GPS). Iya mega kala mangku pengawa nyadi Presiden PRS ari penumbuh iya dalam bulan Mach 2004 nyentuk iya midang dalam bulan Oktober 2021.

## Kereban sanding
James Wan

**James Wan** (ada 26 Februari 1977) nya siku pengaga filem Australia. Iya udah mayuh begawa dalam genre seram, nyadi sapit pengaga filem *[[Saw (franchise)|Saw]]* enggau siri ''Insidious'' pia mega nyadi pengaga ''The Conjuring'' Universe. Ke pemadu penudi iya nya francais seram ti pemadu mayuh bulih duit enggau lebih ari $2 billion. Wan mega pemungkal kompeni pengeluar filem enggau televisyen Atomic Monster.

## Kereban sanding
Jani

**Jani** tauka **Babi** (***Sus domesticus***) iya nya mamalia omnivor ti ditupi, sereta ngembuan jari ti rata enggau bekukut. Iya diberi nama jani domestik lebuh mida iya ari kaban bukai ari genus Sus. Iya dianggap subspesies Sus scrofa (babi kampung tauka jani Eurasia) ulih sekeda piak bekuasa, tang nyadi spesis ti nyelai ulih orang bukai. Jani dipelihara maya jeman Neolitik, baik nya di Asia Timur tauka di Timur Semak. Lebuh jani ti dipelihara datai di Eropah, sida mayuh begulai enggau babi kampung tang mengkang ngetanka fitur ti dipelihara sida.

Jani ditupi ketegal dagin sida. Kulit tauka kulit jelu nya dikena ngaga kulit. China nyadi pengeluar babi pemadu besai di dunya, ditangkanka Serakup Eropah lalu udah nya Amerika Serikat. Urung 1.5 billion iku jani ditupi ninting taun, lalu ngasilka urung 120 juta tan dagin, ke suah diperubat nyadi bakon. Bisi sekeda dijaga nyadi ukui.

Jani udah bisi ayan dalam budaya mensia kenyau ari jeman Neolitik, ayan dalam seni enggau litaricha ungkup nembiak mit enggau orang besai tuai, lalu dikerami ba nengeri baka Bologna ketegal produk dagin sida.

## Penerang
Jari

**Jari** nya bagi tubuh ba ujung lengan. Mayuh mensia bisi dua iti jari. Tiap iti jari selalu iya bisi lima tunjuk jari. Ba dalam jari bisi tapak jari. Lima iti tulang ba dalam bagi jari tu dikumbai metacarpals. Pergelangan jari nyambung jari ngagai lengan. Jari bisi 27 iti tulang nyengkaum tulang pergelangan jari.

Lebuh tunjuk jari semua bengkok enggau rat, jari nya nyadi penumbuk. Mayuh jelu bukai kelebih agi primata bukai bisi jari ti ulih megai utai. Jari mensia ulih ngereja utai ti enda ulih dikereja jari jelu bukai.
James, menyadi Jesus

**James ti Lurus**, tauka variasyen ari **James, menyadi Jesus** ( from ,  enggau , ), nya siku ari dua belas iku rasul nitihka Sempekat Baru. Iya nyadi tuai keterubah Gerija Jerusalem ba Jeman Rasul. Ari sukut tradisyen, dipelabaka iya mati syahid dalam taun 62 tauka 69 AD enggau chara dituku ngena batu nyentukka mati ulih orang Parisi nitihka atur Imam Besai Ananus ben Ananus. James, Joses, Simon, enggau Judas disebut nyadi menyadi lelaki tauka menyadi Jesus sereta mega dua iku tauka lebih menyadi indu ti enda disebut nama. (Peda Matthew 13:55; Mark 6:3.) 

Orang Kristian Katolik enggau Ortodoks ngajar James, begulai enggau orang bukai ti diberi nama dalam Sempekat Baru nyadi "menyadi" Jesus, ukai anak kandung Maria, tang petunggal Jesus, tauka menyadi tiri ari Joseph (baka ti dikaitka dalam Injil James ti ukai kanonik).

Tradisyen Katolik madahka James tu patut dikelala enggau James, anak Alphaeus, enggau James ti Mit. Disetuju mayuh orang, iya enda patut disakal enggau James, anak Sebedi ti mega dikelala enggau nama James ti Besai.

## Nota


## Kereban sanding
Jakun

**Jakun** tauka **Orang Ulu**/**Orang Hulu** iya nya raban bansa ti diaku nyadi Orang Asli ari Semenanjung Tanah Melayu di Malaysia.

Perintah Malaysia ngaku 18 sub-grup Orang Asli ti bebida, nyengkaum tiga bengkah pampang ti luas iya nya Negrito (Semang), Senoi enggau Melayu asal (Proto-Melayu). Bansa Jakun nyadi sub-raban pemadu besai dalam bagi menua Proto-Melayu, lalu sub-raban Orang Asli kedua pemadu besai keseluruhan, pengudah bansa Semai.

Kelia, nama *Jakun* dikena nyadi leka jaku ti mungkur semua sub-raban dalam bagi menua Proto-Melayu, nyengkaum bansa Temuan barat daya enggau tengah Semenanjung enggau sekeda komuniti tebing tasik selatan Semenanjung, nyengkaum bansa Orang laut (Orang Seletar, Orang Kuala) enggau Orang Kanaq.

Ari sukut tukuh antropologi, bansa Proto-Melayu tu Mongoloid selatan, umum iya tinggi agi sereta ngembuan kulit ti terang agi ari raban bansa Orang Asli ke bukai.

Dalam jaku Melayu standard, leka jaku "jakun" mai konotasyen ngemaruhka reti "ulun" tauka orang ti enda canggih.

## Kereban sanding
Jawa

Pulau **Jawa** nya sebengkah pulau ke disengkaum Pulau-pulau Sunda Besai ba Indonesia. Iya begulai enggau Tasik Hindi ba selatan enggau Tasik Jawa ba utara. Nengah penyampau tubuh 156.4 juta iku, Jawa nyadi pulau ke pemadu mayuh mensia di dunya, ke alai urung 56% ari penyampau tubuh Indonesia. Indu menua Indonesia, Jakarta, bepalan ba tebing tasik barat laut Jawa.

## Kereban sanding
Gin Lee

**Jeanie Lee Hang-Ngai** (Jaku China: 李幸倪; ada 26 Ogos 1987) tauka dikelala enggau nama **Gin Lee**, iya nya siku penyanyi indu Malaysia ke bebansa China ke diatu diau di Hong Kong. Naka taun 2024, iya udah ngeluarka sepenyampau 9 iti album jaku Kanton.

## Kereban sanding
Jeffrey Dahmer

**Jeffrey Lionel Dahmer** (21 Mei 1960&nbsp;– 28 November 1994), dikelala mega enggau nama **Milwaukee Cannibal** tauka **Milwaukee Monster**, nya siku pemunuh besiri enggau pesalah seksual ke udah munuh enggau mechahka tubuh tujuh belas iku laki entara taun 1978 nyentukka 1991. Mayuh ari bunuh iya nyengkaum nekrofilia, kanibalisme, enggau penyimpan begian tubuh mensia—ke suah iya semua tauka sekeda begian tulang rangka.

Taja iya udah ditemu ngembuan sakit penyaru personaliti pinggir (BPD), pengachau personaliti skizotipal (StPD), enggau penyaru psikotik, Dahmer ditemu waras ari sukut undang-undang maya iya dipechara. Iya diukum ketegal lima belas ari enam belas kes munuh ti udah dikereja iya di Wisconsin lalu diukum jil seumur idup lima belas timpuh kena 17 Februari 1992. Dahmer udah nya diukum jil seumur idup ke enam belas ketegal ditambah kes munuh ke digaga di Ohio dalam taun 1978.

Maya 28 November 1994, Dahmer dipalu Christopher Scarver , seiku kaban iya ke sama dijil ba Palan Pengelurus Columbia di Portage, Wisconsin nyentukka iya parai.

## Kereban sanding
Jelu

**Jelu** nya organisme multisel enggau eukaryotik dalam perintah biologi **Animalia**. Enggau sekeda kelimpah, jelu makai utai organik, enseput oksigen, bisi miosit sereta ulih mindah, ulih beranak ngena chara seksual, sereta tumbuh ari sfera sel ti belubang, iya nya blastula, maya embrio mansang. Jelu nempa clade, reti nya sida datai ari siku aki ini ti sama.

## Kereban sanding
Jennie Kim (penanyi)

**Jennie Kim** (; ada 16 Januari 1996), dikelala enggau nama **Jennie**, nya penanyi, pelakun enggau rapper Korea Selatan. Ada sereta dibesaika ba Korea Selatan, Jennie lalu belajar ba New Zealand sepengelama lima taun sebedau pulai ngagai menua asal iya ba taun 2010. Iya kaban raban indu Korea Selatan iya nya Blackpink, ke udah debut di baruh label YG Entertainment maya Ogos 2016. Iya ngaga debut belakun enggau nama **Jennie Ruby Jane** maya taun 2023 ba siri televisyen HBO *[[The Idol (siri TV)|The Idol]]*.

## Kereban sanding
Jereman

**Jereman**, (jaku Jereman: *Deutschland*) tauka nama resmi iya **Republik Federal Jereman,** siti ari menua ba Eropah Tengah. Menua tu nyadi menua ti ngembuan orang ti kedua pemadu mayuh ba Eropah sepengudah Rusia, enggau menua ti ngembuan orang ti pemadu mayuh entara menua ba Serakup Eropa. Jereman bepalan entara Laut Baltik enggau Laut Utara ba utara, enggau Bukit-Bukit Alps ba selatan

## Kereban sanding


## Nota
Jerusalem

**Jerusalem** ( **';  **') nya sebuah nengeri ba Levant Selatan, ba tanah tinggi ba Bukit Judaean entara Tasik Mediterranean enggau Tasik Mati. Mengeri tu siti ari mengeri ke pemadu tuai di dunya, lalu dianggap kudus ngagai tiga pengarap besai Abrahamik iya nya pengarap Judah, Kristian, enggau Islam. Kededua Negeri Israel enggau Negeri Palestin ngumbai Jerusalem nyadi indu nengeri sida. Israel ngetanka institusyen perintah keterubah iya dia, lalu Negeri Palestin pengujung iya merambu iya nyadi penuduk kuasa iya. Nadai sebarang dawa nya diaku mayuh ba renggat entarabansa.

## Kereban sanding


## Nota
Jematan

**Jematan** nya struktur ti digaga dikena ngelayang sekat tauka utai ti nanggul baka sungai, jalai kereta api tauka jalai alun. Iya digaga ngambika ulih nengah jalai orang ke bejalai kaki, orang ke bemotor tauka kereta api nengah empang nya.
Jematan Rice

**Jematan Rice** iya nya jematan tengah mengeri ke diatu ba Waterford, Ireland ba tisi utara nengeri nya. Iya digaga berenggat entara taun 1982 enggau 1986, enggau pengawa muka dua lurung keterubah enggau rasmi dalam taun 1984. Iya diberi nama nitihka nama Edmund Ignatius Rice (lalu sekali-sekala mega dikumbai *Jematan Rice Edmund* tauka *Jematan Rice Brother Edmund Ignatius*). Jematan Rice digaga pengudah jematan sebedau tu dianggap enda likun.

## Peda mega
* Jematan Sungai Suir

## Laman web ke bukai
* https://web.archive.org/web/20120705015816/http://www.waterfordcity.ie/n25bypass/ricebridge.htm
* http://marinas.com/view/bridge/429_Edmund_Rice_Bridge_Waterford__Ireland
* http://en.structurae.de/structures/data/index.cfm?id=s0013448
Jipun

**Jipun** (Jaku Jipun: 日本 Nippon/Nihon, nama resmi:日本国 Nipponkoku/Nihonkoku) nya siti menua pulau ba Asia Timur ke bepalan ba sepiak barat Tasik Pasifik, di sepiak timur Tasik Jipun, sereta bejiran enggau Republik Rayat China, Korea Selatan enggau Rusia.

## Kereban sanding
Jisoo

**Kim Ji-soo** (; ada 3 Januari 1995), dikelala enggau nama pentas iya **Jisoo**, nya siku pelakun enggau penanyi Korea Selatan. Iya kaban Blackpink, iya nya siti raban indu Korea Selatan ke udah debut di baruh YG Entertainment maya Ogos 2016. Di luar ari karier muzik iya, iya ngaga pengawa belakun keterubah iya enggau pengawa cameo dalam siri 2015 *[[The Producers]]* lalu ngemeranka pengawa keterubah iya dalam siri JTBC *[[Snowdrop]]* (2021–22).
Joe Biden

**Joseph Robinette Biden Jr.** (ada 20 November 1942) iya nya siku orang politik Amerika ke udah nyadi presiden Amerika Serikat ke-46 enggau ke diatu kenyau ari taun 2021. Kaban Parti Demokratik, iya kala nyadi sapit presiden ke-47 ari taun 2009 ngagai 2017 di baruh pegai Presiden Barack Obama lalu ngarika Delaware ba Senat A.S. ngagai taun 2009.

## Kereban sanding


## Nota
John Pemaptisa

**John Pemaptisa** ( – ) iya nya siku penginjil bansa Judah ti regas ba kandang menua Sungai Jordan ba pun abad ke-1 AD. Iya dikelala enggau nama **Sante John Pejalai Dulu** dalam gerija Ortodoks Timur enggau gerija Ortodoks Oriental, **John Penyelam** dalam sekeda tradisyen Kristian Baptist, **Sante John** nitihka Gerija Katolik, lalu dalam pengarap Islam, iya dikelala enggau nama '''Nabi Yahya'''.

## Kereban sanding
Johor

**Johor Darul Ta'zim** (Jawi: ‏جوهر دارالتعظيم‎‎), ti mega dikumbai **Johor** tauka Kesultanan Johor Moden (enda resmi), ia nya negeri Malaysia ba selatan Semenanjung Malaysia. Johor ngembuan adan darat enggau negeri-negeri ba Malaysia ia nya Pahang ba utara sereta Melaka enggau Negeri Sembilan ba barat laut.

## Kereban sanding

]
Johor Bahru

**Johor Bahru** (), suah dikelala enggau pemandak **JB**, nyadi mengeri teras Pelilih Menua Johor Bahru, enggau indu nengeri Johor, Malaysia (pelilih menua kedua pemadu besai di menua tu, nitihka penyampau tubuh). Iya nyadi penyaup GDP nasional kedua pemadu besai entara mengeri besai di Malaysia, lalu nyadi sebagi ari Iskandar Malaysia, zon ekonomi khas pemadu besai di menua tu, nitihka rega beranakka puku. Mengeri tu ngembuan penyampau tubuh 858,118 iku enggau pemesai 391.25&nbsp;km2.

## Penyanding
Jesus

**Jesus** (c. 6 ke 4 SM – 30 ke 33 M), tau mega dikumbai **Jesus Kristus**, **Jesus ari Nazareth**, enggau mayuh agi nama, ianya siti pengajar enggau penginjil. Iya orang ti pemadu penting dalam pengarap Kristian, pengarap ti pemadu besai ba dunya tu. Bala Kristian pechaya Jesus nya Anak Tuhan ti udah ada ba dunya enggau Messiah ti dianti bala mensia, baka udah dinabi dalam Sempekat Lama Bup Kudus.

## Nama

Orang Judah ke suah maya jeman Jesus mina bisi siti nama, kekadang ditangkanka nama patronimik dalam tukuh "anak [nama apai]", tauka menua asal sida. Jadi, dalam Sempekat Baru, Jesus suah dikumbai enggau nama "Jesus ari Nasaret". Orang ke diau semak Jesus ba Nasaret ngumbai iya enggau gelar "tukang kayu, anak Maria enggau menyadi James enggau Joses enggau Judas sereta Simon", "anak tukang kayu", tauka "anak Josef"; dalam Injil John, anak murid iya Filip ngumbai iya "Jesus anak Josef ari Nasaret".

Nama dalam jaku Iban *Jesus*, datai ari jaku Inggeris (, diroman nyadi ) nya pengari *Joshua* (, diroman nyadi , sereta ), ke mai reti "Yahweh nyelamatka". Tu nama ke suah ba Judea lebuh jeman pengada Jesus. Injil Matthew netapka reti asal nama Jesus enggau terang dalam jaku ti diberi melikat ngagai Josep pasal pengada iya: "nuan deka meri iya nama Jesus (Ἰησοῦς), laban iya deka nyelamatka (σώσει) orang ari penyalah sida".

### Jesus Kristus
Kenyau kurun ke-1 AD, orang Kristian udah suah ngumbai Jesus enggau nama "Jesus Kristus". Leka jaku *[[Kristus (gelar)|Kristus]]* nya gelar, ukai nama ti diberi lebuh ada. Leka jaku tu datai ari leka jaku Gerika  (), salin ari leka jaku Hebrew  () ti mai reti "ti dipilih", lalu suah disalin dalam jaku Inggeris enggau leka jaku *[[messiah]]*. Dalam Bup Kudus orang Judah, minyak kudus dikena milih sekeda orang enggau utai ti kudus nyadi bagi ari pengawa bepengarap sida.

Kristian jeman nya ngelar Jesus enggau gelar "Kristus" laban sida pechaya iya nyadi messiah, ke alai penatai iya bisi dalam jaku nabi ba Bup Kudus Hebrew sereta Sempekat Lama. Dalam guna luar Bup Kudus, *Kristus* dipeda nyadi bagi ari siti nama "Jesus Kristus". Leka jaku *[[Kristian]]* (ti mai reti orang ke nitihka ajar Jesus) udah dikena kenyau ari kurun ke-1.

## Nota


## Kereban sanding
Jihyo

**Park Ji-hyo** (; nama ada **Park Ji-soo**, 1 Februari 1997), dikelala enggau nama **Jihyo**, nya penanyi Korea Selatan. Iya nyadi ketuai enggau vokalis raban indu Korea Selatan Twice, ditumbuhka JYP Entertainment ba taun 2015.

Jihyo udah mansutka debut extended play (EP) iya *[[Zone (EP)|Zone]]* enggau tuai single iya "Killin' Me Good" ba bulan Ogos 2023. EP tu keterubah iya ba lumur satu ba Circle Album Chart di Korea Selatan enggau 584,225 iti ke dijual dalam minggu keterubah. Iya mega debut ba lumur 14 ba Billboard 200 di Amerika Serikat.

## Pengidup terubah enggau pelajar
Jihyo ada maya 1 Febuari 1997, ba Guri, Provinsi Gyeonggi, Korea Selatan. Nama bendar iya Park Ji-soo Madi iya,  (nama bendar Park Ji-young) iya nya siku pelakun enggau model baru.

## Kereban sanding
Joji (pemuzik)

**George Kusunoki Miller**(ジョージ・楠木・ミラー; "Jōji Kusunoki Mirā"; ada 16 September 1993, dikelala enggau nama **Joji** sereta suba dikelala enggau nama **Filthy Frank** enggau **Pink Guy**, nya penanyi-penulis lagu, rapper enggau pengeluar rikod Jipun-Australia. Musik Miller udah digambarka nyadi champur entara R&B, lo-fi, enggau trip hop.

## Kereban sanding
Joko Widodo

**Joko Widodo** (; ada Mulyono; 21 Jun 1961), suah dikelala enggau nama **Jokowi**, iya nya siku kaban politik enggau orang dagang Indonesia ti nyadi presiden ketujuh Indonesia. Sebedau tu iya nyadi kaban Parti Perjuangan Demokratik Indonesia (PDI-P), iya nyadi presiden keterubah menua tu ke enda mansutka diri ari elit politik tauka sedadu menua nya. Iya sebedau tu mangku pengawa nyadi Gabenor Jakarta ari taun 2012 ngagai 2014 enggau Datuk Bandar Surakarta ari taun 2005 ngagai 2012. Iya deka badu mangku pengawa kena 20 Oktober 2024, lebuh iya deka diganti Prabowo Subianto.

## Kereban sanding
Joseph Salang Gandum

Datuk **Joseph Salang Gandum** (ada 1 Januari 1951) iya nya siku kaban politik Malaysia sereta kala nyadi pemesai bank ke kala mangku pengawa nyadi Sapit Menteri Pemadah, Komunikasyen enggau Main Asal, Sapit Menteri Tenaga, Ai enggau Penyambung sereta Sapit Menteri Luar maya perintah Barisan Nasional (BN) baruh Ex-Menteri Besai Abdullah Ahmad Badawi, Najib Razak lalu Ex-Menteri Rais Yatim, Shaziman Abu Mansor, Ahmad Shabery Cheek enggau Syed Hamid Albar ari Mac 2004 nyentukka Mei 2013 sereta Kaban Parlimen (MP) ungkup Julau ari November 1999 nyentukka Mei 2018. Iya kaban Parti Rayat Sarawak (PRS), siti parti komponen Gempung Parti Sarawak (GPS) ke kala nyadi dalam gempung BN sereta kaban Parti Bansa Dayak Sarawak (PBDS). 

Iya udah mangku pengawa nyadi Presiden ke-2 PRS kenyau ari bulan Oktober 2021, lebuh iya udah mangku pengawa enggau kapasiti rasmi kenyau ari bulan April 2022 enggau dalam kapasiti pemangku ari bulan Oktober 2021 ngagai April 2022. Iya mega mangku pengawa nyadi Sapit Presiden PRS kenyau ari bulan Oktober 2018 nyentuk ke iya niki pangkat enggau rasmi 2022. ngagai pangku pengawa presiden parti dalam bulan Oktober 2021 enggau Sekretari Besai PRS ari bulan Oktober 2016 ngagai iya niki pangkat nyadi sapit presiden parti dalam bulan Oktober 2018. Kelimpah ari nya, iya mega sebedau tu siku ari sapit presiden PRS, sebedau digaga nyadi sekretari parti umum.

## Kereban sanding
Judas Iskariot

**Judas Iskariot** ( *Ioúdas Iskariṓtēs*; parai  AD) nitihka empat iti injil kanonik pengarap Kristian—seiku lelaki bansa Judah ba abad keterubah ti nyadi murid sereta siku ari Dua Belas Rasul Jesus Kristus ti asal. Judas nyual Jesus ngagai Sanhedrin di Kebun Getsemani, dikena nukar 30 singkap duit pirak, enggau chara nyium kuyu iya lalu ngangauka iya "rabbi" dikena iya mantaika identiti iya dalam pemetang ngagai orang mayuh ti datai deka nangkap iya. Ba jeman moden, nama iya suah dikena sinonim enggau penyual orang bukai.

## Kereban sanding
Justin Bieber

**Justin Drew Bieber** (ada 1 Mac 1994) nya penyanyi Kanada. Dianggap nyadi ikon pop, iya dikelala ketegal pengawa pemerindang muzik iya ti mayuh macham genre. Iya ditemu eksekutif rekod Amerika Scooter Braun maya taun 2008 lalu udah nya dibai ngagai penyanyi Amerika Usher, ke sama-sama numbuhka label rekod RBMG Records ngambika nyain Bieber maya bulan Oktober taun nya. Iya bulih kelala berindik ari pengawa ngeluarka leka main keterubah iya (EP) My World (2009), ti jampat disambut enggau pemujur komersial entarabansa lalu ngujungka iya ditumbuhka nyadi idola remaja.

## Kereban sanding
Justin Trudeau

**Justin Pierre James Trudeau**  (ada 25 Disember 1971) iya nya siku orang politik Kanada ke udah mangku pengawa nyadi menteri besai Kanada ke-23 kenyau ari taun 2015 sereta nyadi ketuai Parti Liberal kenyau ari taun 2013.

## Nota


## Kereban sanding
KFC

**KFC Corporation**, tauka nama dagang iya **KFC** (pia mega dikelala enggau nama suba iya **Kentucky Fried Chicken**), iya nya sebuah rentayan restoran pemakai jampat Amerika ti pakar ba manuk goreng. Bepalan ba Louisville, Kentucky, iya nyadi rentayan restoran kedua pemadu besai di dunya (baka ke disukat ari asil jual) pengudah McDonald’s, enggau lebih 30,000 endur ba renggat global ba 150 buah menua naka bulan April 2024. Rantai nya anak kompeni Yum! Brands, siti kompeni restoran ti mega ngempu rentayan Pizza Hut enggau Taco Bell.

## Kereban sanding
Kaban Music Production

**Kaban Music Production (KMP)** nya sebengkah kompeni rikod. Kompeni tu ditumbuhka maya 20 November 2015 lalu berengkah beroperasyen maya bulan Januari 2016. KMP nyadi siti ari label rikod ke pemadu besai ba Sarawak. 

Naka tengah taun 2024, lebih 200 lagu ba baruh perabung Kaban Music Production mujur direjista di baruh Music Right Sarawak Berhad (MRSB). 

## Kereban sanding
Kabinet Sarawak

**Kabinet Sarawak** ia nya kaunsil eksekutif ba Perintah Negeri Sarawak, Malaysia.

## Raban Kabinet

## Penyanding
Kabut Berduri

***Kabut Berduri''' tauka  '''Borderless Fog*** (tajuk entarabansa) iya nya filem thriller jenayah 2024 ari Indonesia. Direktor filem tu Edwin. Iya nukar skrip begulai enggau Ifan Ismail. Filem tu dilakun Putri Marino nyadi siku detektif ti mansik siri kes bunuh ba garis entara menua Indonesia-Malaysia, begulai enggau Yoga Pratama enggau Lukman Sardi. Iya ditayangka ba Netflix berengkah ari 1 Ogos 2024.

## Premis
Siku detektif, Sanja, mansik siri kes bunuh ti nyadi ba garis entara menua Indonesia-Malaysia.

## Pelakun

* Putri Marino nyadi Sanja Arunika
* Yoga Pratama nyadi Thomas
* Lukman Sardi nyadi Panca Nugraha
* Yudi Ahmad Tajudin nyadi Bujang
* Yusuf Mahardika nyadi Silas
* Iedil Dzuhrie Alaudin nyadi James Linggong
* Kiki Narendra nyadi Agam
* Siti Fauziah nyadi Umi
* Sita Nursanti nyadi dr. Mei
* Maryam Supraba nyadi Lintang
* Nicholas Saputra nyadi komander batalion
* Vonny Anggraini nyadi Esther

## Pengasil
Skrip tu digaga bepelasarka pansik ti dipejalaika pakar antropologi Indonesia enggau komposer filem Dave Lumenta pasal garis entara menua Indonesia–Malaysia di Kalimantan dalam taun 2000-an.  Maya Mac 2023, Netflix madahka pengawa ngaga filem nya udah berengkah. 

Pengawa begambar prinsipal dipejalaika pengelama lima minggu ba Kalimantan Barat, kelebih agi ba semanjai garis entara menua Indonesia-Malaysia, Pelilih Menua Lubok Antu, Sarawak, Malaysia, sereta ba Bogor, Jawa Barat .  Produksyen nya mega ngambi pelakun enggau kru menua tu. 

## Lanchar
Filem tu udah pansut ba Netflix maya Ogos 2024

## Malin
Jugam

**Jugam** iya nya sebansa jelu ti beranak sereta makai dagin enggau utai tumbuh dalam kategori Ursidae. Iya datai ari California baka sebansa ukui. Taja pan, lapan bansa Jugam ti bisi di dunya, tang Jugam tu diau di selampur Hemisfer Utara enggau sekeda ba Hemisfer Selatan. jugam mega bisi ditemu ba benua Amerika Utara, Amerika Selatan, Eropah enggau Asia. Penteba ke bisi ditemu ba Jugam iya nya betubuh besai, pah iya pandak, sereta gem, muncung ti panjai, pending ti mit sereta segala, bulu ti kasar, tapak kaki ngerembai, kukut iya bingkuk, enggau iku iya pandak.
Julau

**Julau** ianya siti pekan, sereta indu nengeri Pelilih Menua Julau (1703.39 kilometrer persegi) ba Begian Sarikei, Sarawak, Malaysia. Penyampau orang ti diau ba Julau (sensus taun 2020) ianya 15, 333. Mayuh orang ke diau ba menua Julau nya orang Iban enggau orang Cina Fuzhou.
Kadazan

**Kadazan** nya siti raban bansa bumiputera ari negeri Sabah di Malaysia. Sida mayuh diau ba kmenua Pantai Barat Sabah. Pemida ke ulih dipeda entara bansa Kadazan enggau Dusun ia nya endur pendiau, adat, pengawa ekonomi sereta sebut urup konsonan dalam randau sehari-hari.
Kadazan-Dusun

**Kadazan-Dusun** (tau mega dikelala enggau nama **"Mamasok Sabah"**) tauka bansa **Mamasok Kadazan-Dusun** nya raban bansa bumiputera asal ke pemadu mayuh orang ba Sabah. Bansa Kadazan-Dusun mega pegulai ari dua iti bansa iya nya Bansa Kadazan enggau Bansa Dusun ba Borneo. Leka jaku "*Mamasok*" tauka "*Pasok*" mai reti "*asal*", "*ke udah diau*", tauka "*orang asal* ".  Raban bansa Kadazandusun ngena mayuh macham jaku enggau dialek enggau mayuh macham budaya sereta adat asal. Raban bansa Kadazan-Dusun udah dikelala nyadi raban etnik orang asal ari Borneo Utara (Sabah) ngembuan pesaka enggau budaya ti didokumentasyenka Gerempung Pelajar, Saintifik enggau Main Asal Gerempung Bansa Beserakup (UNESCO) kenyau ari taun 2004. Kadazan-Dusun mega dikelala nyadi raban asal Pribumi di Sabah ti ngembuan hak khas kediri empu ari hak tanah, sungai, ngagai ngintu adat. 

Mayuh macham gerempung udah ditumbuh dikena nyaga hak spesial Kadazan-Dusun di Malaysia lalu siti ari gerempung nya iya nya Pertubuhan Kadazan-Dusun Murut (KDM) Malaysia, tauka dikelala enggau nama Pertubuhan (Pertubuhan) KDM Malaysia ti bepalan di Donggongon, Penampang, Sabah, Malaysia.

## Kereban sanding
Kaki Kitai

***Kaki Kitai*** iya nya filem komedi aksi jaku Melayu Malaysia taun 2014 ti diarahka Azaromi Ghazali. Pelakun dalam filem tu iya nya Shaheizy Sam, Fezrul Khan, Farid Kamil, Adam Corrie, Epy Kodiang enggau Emily Chan.

## Sinopsis
Filem tu pasal 2 iku kaban Grenggo/Din (Shaheizy Sam) & Ayoi (Fezrul Khan) ti kurang pintar datai ari kampung lalu nguji ngereja pengawa enggau pintar. Din tu mega 3 taun diau di Kuala Lumpur. Cherita tu berengkah lebuh Din nyambut Ayoi ke baru datai ari kampung ba stesen bas. Sida enda sengaja ngeruga operasyen raban polis ti benung bejalaika pengawa lalu udah ngasuh Detektif Inspektor Farid (Farid Kamil) ringat. Kebetulan Farid tu kaban ti manah enggau Din & Ayoi maya sekula suba. Bisi aja ke udah dikachau pengawa Detektif Inspektor Farid nyentukka iya ditegur orang atas.

## Pelakun
* Shaheizy Sam nyadi Din/Grenggo
* Fezrul Khan nyadi Ayoi
* Farid Kamil nyadi Detective Farid
* Epy Kodiang nyadi Corporal Aepul
* Emily Chan nyadi Mimi
* Along Eyzendy nyadi Murad
* Adam Corrie nyadi Brenggo
* Mohd Noor Bon nyadi Dato' Jamal
* Mandy Chong nyadi Datin Salmah
* Riezman Khuzaimi nyadi Chief of police
* Zalif Sidek nyadi Zaki
* Faith Zakie nyadi Shiela

## Penyanding

## Link luar
*
Kalenda Iban

**Kalendar Iban** nya kalendar kelia ke dikena raban bansa Iban. Bulan Iban dudi sebulan ari tesa Bulan Perintah disempulangka mega enggau pengawa asal kitai Iban kelia ti bepanduka iya.

## Bulan Iban
Tu rintai bulan Iban beserimbai enggau bulan nitihka kalendar Roman:

# Bulan Pangka Di Labu (Bulan Disember)
# Bulan Empalai Rubai (Bulan Januari)
# Bulan Emperaga / Empikap (Bulan Februari)
# Bulan Lelang (Bulan Mac)
# Bulan Turun Panggul (Bulan April)
# Bulan Sandih Tundan (Bulan Mei)
# Bulan Nebang (Bulan Jun)
# Bulan Belanggang Reban (Bulan Julai)
# Bulan Kelebun (Bulan Ogos)
# Bulan Labuh Benih (Bulan September)
# Bulan Gantung Senduk (Bulan Oktober)
# Bulan Chechanguk (Bulan November)

## Malin
Kali

**Kali** iya nya kereban ti betukuh bekas besi bulat ti begelung ba pangkal  ti dikena manduk; iya bisi ba bagi menua Timur, Selatan enggau Tenggara benua Asia. Perengka tu dikena dalam mayuh macham chara nyumai nyengkaum nguring , ngukus, ngerebus tauka ngerebus, ngunsut, manduk, manggang, sereta ngaga sup.

## Penyanding
Kalimantan

Kalimantan nya begian menua Indonesia ba pulau Borneo. Nama tu mega dikena orang Indonesia deka ngumbai pulau nya.
Kalimantan Barat

**Kalimantan Barat** ia nya siti provinsi ba Indonesia ti bepalan ba Kalimantan tauka Pulau Borneo. Ibu nengeri provinsi tu ia nya Bandar Pontianak.

## Penyanding
Kalimantan Selatan

**Kalimantan Selatan** nya siti provinsi ba Indonesia. Tu provinsi ke pemadu mit ba Kalimantan, kandang menua Indonesia ba pulau Borneo. Indu nengeri provinsi tu Banjarmasin nyentukka 15 Februari 2022 maya indu nengeri tu dikalih ngagai Banjarbaru. Populasyen Kalimantan Selatan dirikodka 3.625&nbsp;juta iku orang maya Pengawa Pengitung 2010, lalu nyadi 4.07 juta maya Pengawa Pengitung 2020. Anggar resmi maya tengah taun 2023 nya bisi 4,221,929 iku orang (nyengkaum 2,133,224 iku laki enggau 2,088,705 iku indu). Provinsi tu bekunsi sempadan enggau Selat Makassar ba timur, Kalimantan Tengah ba barat enggau utara, Tasik Jawa ba selatan, enggau Kalimantan Timur ba timur laut. Provinsi tu mega nyengkaum ''Pulau Laut'' ("Pulau Tasik"), ti bepalan ba begian timur pantai Kalimantan, pia mega pulau-pulau ke semak. Provinsi tu dibagi ngagai 11 regency enggau 2 nengeri. Kalimantan Selatan nyadi menua asal bansa Banjar, taja pan sekeda bagi menua Kalimantan Timur enggau Kalimantan Tengah mega disengkaum dalam menua asal sida. Taja pia, Kalimantan Selatan, kelebih agi indu nengeri ke suba Banjarmasin endang seruran nyadi indu nengeri budaya budaya Banjar. Mayuh bansa Banjar udah pindah ngagai menua bukai di Indonesia, ngagai menua sepiak baka Singapura enggau Malaysia. Kelimpah ari nya, raban bansa bukai mega nguan pelilih menua tu, baka beberapa raban bansa Dayak, ke tebal agi diau di pelilih pelilih menua tu, pia mega bansa Jawa, ke tebal agi mindah ari menua Jawa ketegal program Transmigrasyen ke berengkah ari jeman kolonial Belanda. Iya nyadi siti ari provinsi di Indonesia ke ngembuan penyampau tubuh ke mayuh agi ari Mongolia.

Kandang menua ke diatu dikumbai Kalimantan Selatan, mantul entara Perintah setempat, ketegal endur iya ke strategik endur bedagang, sebedau nyadi penghormatan ngagai Kesultanan Mataram ba abad ke-17, enggau penambah pengawa nyerang Belanda, kandang menua nya dijajah nyadi sebagi ari Indies Timur Belanda enggau Empayar Jipun nyentukka Indonesia Merdeka dalam taun 1945.

## Kereban sanding
Kalimantan Tengah

**Kalimantan Tengah** nya siti provinsi ba Indonesia. Provinsi tu siti ari lima provinsi ba Kalimantan, bagi menua Indonesia ba pulau Borneo. Iya bekunsi sempadan enggau Kalimantan Barat ba barat, Kalimantan Selatan enggau Kalimantan Timur ba sepiak timur, Tasik Jawa ba selatan lalu diserara enggau taris sekut enggau Kalimantan Utara enggau menua Malaysia nengah Kabupaten Mahakam Ulu. Indu nengeri provinsi tu ia nya  Palangka Raya lalu penyampau orang ke diau dia mampau 2.2 juta, sereta ba Pengawa Pengitung 2020 nunjukka populasyen dia 2.67 juta; Anggar resmi maya tengah 2023 nya bisi 2,774,747 orang ke diau dia (nyengkaum 1,434,119 laki enggau 1,339,628 indu), lalu disangka niki nyadi 2,809,700 maya tengah 2024.

## Penerang
Kalimantan Timur

**Kalimantan Timur** nya sebengkah provinsi ba Indonesia. Kandang menua iya mungkur bagi kandang menua timur Borneo. Penyampau tubuh iya urung 3.03 juta iku ba pengawa ngitung tubuh taun 2010 (dalam garis entara menua ke diatu), 3.42 juta maya pengawa ngitung tubuh taun 2015, lalu nyadi 3.766 million maya pengawa ngitung tubuh taun 2020; pelaba resmi kena tengah taun 2023 nya 4,030,488. Indu nengeri provinsi tu nya Samarinda.

Kalimantan Timur ngebuan pemesai  lalu nyadi pelilih menua kedua pemadu mimit mensia di Kalimantan. Majoriti pelilih menua nya bekunsi garis entara menua maritim ke timur enggau Sulawesi Barat enggau Sulawesi Tengah; Tanjung Mangkalihat iya nyerara Selat Makassar ari Tasik Sulawesi. Pelilih menua iya ke pemadu utara suba udah diseraraka maya 25 Oktober 2012 lalu diatu nyadi Kalimantan Utara; berebak enggau nya iya agi bekunsi garis entara menua ke barat enggau Kalimantan Barat enggau Kalimantan Tengah; ke selatan iya, Kalimantan Timur besempadan enggau Kalimantan Selatan. Provinsi tu besempadan enggau Sabah sebedau diseraraka, tang agi besempadan enggau Sarawak.

Maya 11 Januari 2013, Kapubaten Kutai Barat diseraraka nyadi dua, enggau lima pelilih menua ke pemadu barat laut numbuhka Kabupaten Mahakam Ulu ke baru. Kalimantan Timur diatu dibagi ngagai tujuh kabupaten enggau tiga nengeri. Akmal Malik nyadi pemangku Gabenor Kalimantan Timur diatu.

## Indu nengeri baru

Provinsi nya deka nyadi tuai rumah indu nengeri Indonesia jemah ila ti deka digaga ba garis entara menua Kabupaten Kutai Kartanegara enggau Penajam Utara Paser. Indu nengeri baru tu deka diberi nama Nusantara ., enggau pengawa ngaga asal iya diperambu deka berengkah dalam taun 2020, lalu diperambu deka tembu dalam taun 2024. Taja pia, ba pengawa mendingka kes ba mua Komiti V Dewan Perwakilan Rakyat Indonesia kena 9 Jun 2020, seiku pengari perintah netapka perintah bedau ngungkupka bajet 2022 ungkup projek nya (ungkup taun 2022, opis menteri nya merambu bajet ti berega lebih 100.46 trilion rupiah - lebih 7 billion US$ - pengurang ti balat ari penyampau 149.81 trilion rupiah ba taun 2021). Sebedau tu, Lembaga Pembangunan Perambu Negara udah madahka semua penyampau ke diguna dikena mindahka indu nengeri ari endur ke diatu di Jakarta ngagai pelilih menua Kalimantan Timur manggai 486 trilion rupiah, lalu ari penyampau nya 265.2 trilion deka digerakka nengah kerejasama awam-peribit (PPP) , 127.3 trilion ari wang turu khas peribit, enggau 93.5 trilion ari bajet nengeri. Tang Opis Menteri Wang madahka perintah ngalihka pemerat iya ngagai ngurangka empas pandemik COVID-19. Opis menteri nya madahka sida bedau ngagihka belanja ungkup projek puku baru nya. Taja pia, indu nengeri baru nya diperambu deka dipenyadika enggau rasmi dalam bulan Ogos 2024.

## Kereban sanding
Kampung

**Kampung** tauka **utan** nunjukka kandang endur ti dibungkur kayu ngena chara bechampur enggau bechampur. Kampung bebida ari umai ti ditanam mensia lalu selalu iya semina diisi enggau siti tauka dua bansa kayu. Kampung mega diklasifikasyen nitihka ubah peninggi ari tikas tasik, gempung flora, habitat, iklim, tanah enggau biotik.
Kalkulus

**Kalkulus** nya siti pampang matematik ti nerangka ubah ti terus nyadi.

Bisi dua bansa kalkulus ti bebida. Kalkulus diferensial magi (bebida) utai nyadi bagi ti mit (bebida), lalu madahka kitai baka ni iya berubah ari siti momen ngagai momen ti nangkanka nya, lalu kalkulus integral begulaika (integrate) bagi ti mit nya begulai, lalu madahka kitai berapa pemayuh utai ti digaga, keseluruhan, nengah siri ubah. Kalkulus dikena dalam mayuh macham sains baka fizik, astronomi, biologi, injiniring, ekonomi, perubat enggau sosiologi.
Kalimantan Utara

**Kalimantan Utara** () nya sebengkah provinsi ba Indonesia. Provinsi tu bepalan ba kandang menua ti pemadu timur laut Kalimantan, bagi kandang menua Indonesia ba Borneo. Kalimantan utara bekunsi garis entara menua enggau negeri-negeri Malaysia ia nya Sabah ba sepiak utara enggau Sarawak ba sepiak barat, lalu beadan enggau provinsi Kalimantan Timur ba sepiak selatan. Tanjung Selor nyadi indu nengeri provinsi tu, lalu Tarakan nya pusat wang sereta nengeri ke pemadu besai ba provinsi tu.

Ditubuhka kena 25 Oktober 2012, Kalimantan Utara diseraraka ari pelilih menua Kalimantan Timur dikena ngurangka bida pemansang enggau pengaruh Malaysia ba kandang menua nya. Kalimantan Utara ngembuan pemesai 70,650.73 kilometer persegi lalu mungkur empat kandang menua enggau sebuah mengeri. Penyampau tubuh iya bisi 524,656 iku ba Pengirau Mensia 2010  lalu nyadi 701,784 ba Pengirau Mensia 2020, nyadika iya maya nya provinsi ti pemadu mimit mensia di Indonesia, nyentukka pengawa nempa udah nya dalam taun 2022 provinsi Papua Selatan (ti nyadi provinsi baru ke pemadu mimit mensia), Papua Barat enggau Papua Barat Daya. Anggar rasmi naka tengan taun 2023 iya nya 746,201 iku (ti mungkur 391,845 iku lelaki enggau 353,356 iku indu). Tebal agi pelilih menua tu jarang diuan mensia.

## Kereban sanding
Kangkung

**Kangkung** tu siti bansa sayur ke bedaun ti tumbuh ba menua ti panas. Iya mayuh ditanam ba menua Asia, Afrika, Amerika Tengah enggau Oceania. Ba Asia, kangkung bisi idup ba sebelah ai ba dini endur lalu nadai begunaka ibun.

## Kereban sanding
Kapit

**Kapit** nya mengeri enggau indu pelilih menua Kapit sereta Begian Kapit, Sarawak, Malaysia ba tebing selatan Batang Rajang. Pelilih menua tu mungkur 15,595.6 kilometer persegi lalu naka taun 2020, ngembuan penyampau tubuh 65,800 iku.

Kapit ulih dilawa ngena perau (lebih mimit ari 2 jam ari Sibu ngena bot seperis), bilun lempung, lalu ke pemadu baru ngena jalai alun. Mansang ke Kapit ngena kerita enggau bas ari Sibu ngambi jam urung 1 jam 30 minit tauka urung 1 jam ari Song. Iya nyadi palan komersial enggau rama ti regas ungkup Batang Rajang tengah ti nangkup komuniti rumah panjai enggau kem kayu batang. Iya nyadi palan ke manah endur mansik rumah panjai ke semak tauka endur ngatur pejalai ngagai Sungai Rejang Ili enggau Balleh.

Jematan Mujong enggau jalai Nanga Mujong nuju Palan Tekat Ai Baleh dibejadi ba Kapit ba taun 2020. 

## Kereban sanding
Katedral

**Katedral** nya gerija Kristian ti nyadi penuduk Bishop. Ketegal katedral nyadi penuduk biskop, iya nyadi gerija tengah sebengkah diosis. Semina denominasyen Kristian ti bisi bishop aja bisi katedral. Katedral ulih ditemu ba Gerija Katolik, Ortodoks Timur, Ortodoks Oriental, Anglikan sereta mega sekeda gerija Lutheran.

Dalam Gerija Ortodoks Gerika, leka jaku "kathedrikos naos" (ti mai reti: "panggau sembiang katedral") enggau "metropolis" (ti mai reti: "nengeri indu") dikena nujuka utai ke sama. "Metropolis" nya agi suah dikena, tang kededua leka jaku nya resmi dikena.

Bisi variasyen ba guna leka jaku "katedral"; ambika chunto, sekeda katedral sebedau Reformasyen di Scotland diatu dalam Gerija Skotland agi ngetanka leka jaku katedral, taja pan politi Gerija Presbyterian ti nadai ngembuan bishop. Laban katedral suah nyadi begunan ti kelebih agi ngalitka ati, leka jaku tu suah dikena enggau salah dikena madahka sebarang gerija ti besai ti beguna. Tang sekeda diosis bisi gerija bukai ke besai agi ari katedral.